રાજુલા સિટી (મફતપરા)થી રેલવે શરુ કરવાથી ટ્રાફિક પૂરતા પ્રમાણમાં મળી રહેશે. કેમકે ઔદ્યોગિક વિસ્‍તારનું રાજુલા એ મુખ્‍ય સિટી છે. ઈન્‍ડસ્‍ટ્રીઝ અલ્‍ટ્રાટેક, જી.એસ.પી.સી. પાવર પ્‍લાન્‍ટ, સિન્‍ટેકસ યાર્ન, પીપાવાવ પોર્ટ, રિલાયન્‍સ ડિંફસ વગેરે અને સ્‍થાનિક સંસ્‍થાઓ ચેમ્‍બર ઓફ કોમર્સ વગેરેએ આ માટે ડિમાન્‍ડ મુકેલી છે તેને ઘણો સમય થયેલ છે. રાજુલા સિટી સુધી બ્રોડ ગેજ અને રેલવે સ્‍ટેશન છેએટલે નવું કોઈ કરવાનું થતું નથી. રાજુલા જંકશનથી રાજુલા સિટી સ્‍ટેશન રેલવે ટ્રેકનું અંતર 8 થી 10 કી.મી. થાય છે. નવા ઔદ્યોગિક વિસ્‍તારો પણ વિકસી રહેલ છે. આ વિસ્‍તારનાં ઘણા લોકો સુરતમાં સ્‍થાયી થયેલ છે. જેથી ટ્રાફિક મળી રહેશે. લોકોની પ્રાથમિક સગવડતાઓ પુરી પાડવી એ તંત્ર અને પ્રસાસનની ફરજ છે. રાજુલા સિટી રેલ્‍વે સ્‍ટેશનને વિકસાવવા ત્‍યાં પૂરતી જમીન વગેરે છે. ગરીબ માણસોને જંકશન (બર્બટાણા) સુધી રીક્ષામાં આવવા જવાનું આર્થિક રીતે પરવળે તેમ નથી. જેથી અત્‍યારે ટ્રાફિકમાં ઘટાડો છે. આ વિસ્‍તારનાં રસ્‍તાઓ ખરાબ છે જેથી રેલવે પૂરતો ટ્રાફિક મળે એમ છે. આ નવી અમલવારી શરુ કરવામાં આર્થિક રીતે કોઈ વધુ મુશ્‍કેલી રહેશે નહિ.